EkBass/fiwiki-20250220-pages-articles huggingface dataset:
Kovenantti

Kovenantti eli sopimusvakuus on luottosopimukseen otettava erityisehto,Kovenantti on luottosopimuksen erityisehto. Laki24.fi. Viitattu 17.7.2017. jolla velallinen sitoutuu tiettyihin maksukykyään turvaaviin järjestelyihin. Kovenantti muistuttaa vakuutta, mutta siihen ei liity vakuusesinettä tai kolmannen osapuolen antamaa sitoumusta. == Kovenanttien tyyppejä == Kovenanttien pääryhmiä ovat tunnusluku- eli finanssikovenantit ja muut kovenantit. Tunnuslukukovenantissa velallisen taloudellista asemaa mitataan jollain taloudellisella muuttujalla, esimerkiksi velkaantumisasteella. Tunnusluvulle sovitaan raja. Tunnusluvun muuttuminen sovittua negatiivisemmaksi johtaa seuraamukseen kuten luoton irtisanomiseen tai koron nousuun. Voidaan myös sopia sellaisesta kovenantista, että tunnusluvun positiivinen muutos vaikuttaa velallisen eduksi, esimerkiksi koron laskuun. Muile kovenanteille on tyypillistä, että velallinen ei saa ryhtyä tiettyihin toimiin ilman luotonantajan lupaa. Kovenantti voi olla esimerkiksi omaisuuden panttaus- tai luovutuskielto. Velallisella voi myös olla tiedonantovelvollisuus taloudelliseen asemaansa vaikuttavista muutoksista. == Kovenanttien käyttö == Kovenantteja käytetään tavallisimmin kansainvälisessä luottokaupassa. Kovenanttien käyttö perustuu vastaavaan tarpeeseen kuin vakuuksien: luotonantaja haluaa pienentää luoton takaisinmaksuun liittyvää riskiään. Riskin pienentäminen toteutetaan pyrkimällä varmistamaan luotonsaajan maksukyky tulevaisuudessakin puuttumalla jonkin verran velallisen toimintaan. Kovenantteihin ei liity vakuuksille tyypillisiä etu- ja erioikeuksia. Kovenanttien avulla turvataan ensinnäkin velallisen liiketoiminnan pysyminen terveenä eli estetään maksukyvyttömyyden ajankohtaistuminen. Toisaalta niillä turvataan velkojan mahdollisuus saada hyvissä ajoin tietoja velallisen taloudelliseen asemaan vaikuttavista riskeistä. Kolmanneksi kovenantti voi turvata velkojan asemaa velallisen maksukyvyttömyystilanteessa esimerkiksi kieltämällä velallista antamasta vakuuksia muille velkojille (nk. negative pledge-sitoumus). Kovenanttien käyttö kansainvälisessä kaupassa johtuu velkojien yhdenvertaisuudesta ja käytännön syistä: rajat ylittävään luotonantoon liittyy useita käytännön hankaluuksia. Toisaalta vakuuksia ei ehkä voida pyytääkään, jos luotonhakija on merkittävämpi toimija kuin luotonantaja. ==Lähteet== Luokka:Talous Luokka:Velvoiteoikeus Luokka:Vakuudet
Jonava

Jonava () on kaupunki Liettuan keskiosassa noin 30 kilometrin päässä Kaunasista. Sen väkiluku oli 30 224 vuonna 2012 ja se sai kaupunginoikeudet 1864. Kaupunki mainitaan kirjallisissa lähteissä ensimmäisen kerran 1740. ==Asukasluvun kehitys== Vuosi 1959 1970 1979 1989 2001 2011 2012 Väkiluku ==Katso myös== * Jonavan rautatieasema == Lähteet == ==Aiheesta muualla== luokka:Kaunasin läänin kaupungit
Kaakkurin koulu

Kaakkurin koulu on perusasteen 1.–9. luokkien oppilaitos Oulussa Kaakkurin kaupunginosassa. Koulu on aloittanut toimintansa syksyllä 2004 ja se on Kaakkurin suuralueen keskuskoulu. Entinen Kaakkurin sivukoulu nimettiin uudelleen Sarasuon kouluksi 1. elokuuta 2002 Kaakkurin koulun nimen siirtyessä uudelle keskuskoululle. Noin 900 oppilaan koulussa rehtorina toimii Matti Ahola. Koulu sijaitsee Kaakkurin kaupunginosan keskuksessa, Oulunlahdentien ja Kaakkurin ostoskeskuksen läheisyydessä. Koulun pihalla on kellotorni, jossa on taiteilija Jaakko Niemelän neonvalotaideteos Counting numbers. Taideteos on paljastettu samana vuonna kuin koulu aloitti toimintansa. Koulu on samassa rakennuksessa Kaakonpojan päiväkodin kanssa. Koulun vieressä ovat kirkko, nuorisotalo ja terveysasema. == Lähteet == ==Aiheesta muualla== * Oulun kaupunki: Kaakkurin koulu Luokka:Kaakkuri Luokka:Oulun peruskoulut
Liv Kristine

Liv Kristine Espenæs (ent. Espenæs Krull, s. 14. helmikuuta 1976, Stavanger) on norjalainen laulaja. Hän lauloi vuosina 1994-2003 Theatre of Tragedy -yhtyeessä. 2003 Liv Kristine irtisanottiin yhtyeestä. Samana vuonna hän perusti Atrocity-yhtyeen jäsenten kanssa uuden yhtyeen, Leaves' Eyes. Liv Kristine on julkaissut myös useita sooloalbumeja. Liv Kristine aloitti Theatre of Tragedyssä taustalaulajana mutta pian hän ja Raymond István Rohonyi toimivat päälaulajina. Vuonna 2003 Liv Kristine erotettiin yhtyeestä ja hän perusti Leaves' Eyes -yhtyeen. Yhtye sai nimekseen Leaves' Eyes, koska Liv halusi uuden yhtyeensä nimen sisältävän hänen oman nimensä (Leaves ja Liv lausutaan pitkälti samalla tavalla). Sana leaves (engl. lehdet) on myös luontoon liittyvä sana ja se sopi Liville, sillä luonto on aina ollut hänen suurin inspiraationlähteensähttp://www.musictap.net/Interviews/LivKrullLeavesEyesInterview071505.htm . 3.7.2003 Liv meni naimisiin Atrocity-yhtyeen laulajan Alexander Krullin kanssa ja saman vuoden joulukuussa synnytti pojan, Leon Alexanderin. Liv ja hänen aviomiehensä ovat kasvissyöjiähttp://www.fourteeng.net/leaveseyes.html . Liv Kristine ja Alexander Krull erosivat vuoden 2016 alussa. Liv myös erotettiin samoihin aikoihin Leaves' Eyes -yhtyeestä. Livin nuorempi sisko, Carmen Elise Espenæs, laulaa yhtyeessä Midnattsol. == Diskografia == === Theatre of Tragedy === *Theatre of Tragedy (1995) *Velvet Darkness They Fear (1996) * Der Tanz Der Schatten (single, 1996) *A Rose For the Dead (EP, 1997) *Cassandra (single, 1998) *Aégis (1998) *Theatre of Tragedy Shape (1999) *Image (albumi) (single, 2000) *Musique (2000) *Inperspective (EP, 2000) *Machine (single, 2000) *Closure:Live (2001) *Assembly (2002) === Leaves' Eyes === *Into Your Light (single, 2004) *Lovelorn (2004) *Elegy (single, 2005) *Vinland Saga (2005) *Legend Land (2006) *Njord (2009) *Meredead (2011) *Symphonies of the Night (2013) *King of Kings (2015) === Soolo === *3am (single, 1998) *Deus ex Machina (1998) *Take Good Care (single, 1998) *3am - Fanedition (1999) *One Love (single, 1999) *Fake a Smile (EP, 2006) *Enter My Religion (2006) *Skintight (2010) *Libertine (2012) *Vervain (2014) *Have Courage Dear Heart (2021) Kristine on vieraillut Atrocityn, Heavenwoodin, Weltenbrandin, Das Ichin, Geniuksen, Immortal Ritesin, Hortus Animaen, Cradle of Filthin, Delainin, Umbra et Imagon, ja Beto Vazquez's Infinityn äänitteillä. == Lähteet == == Aiheesta muualla == * Virallinen sivusto Luokka:Norjalaiset metallimusiikin laulajat Luokka:Vuonna 1976 syntyneet Luokka:Elävät henkilöt
Kaakkurin suuralue

Kaakkurin suuralue on yksi Oulun kaupungin 23:sta suuralueesta. Suuralue sijaitsee keskustan eteläpuolella valtatie 4:n ja Pohjanmaan radan läheisyydessä. Suuralueella asuu noin 12 000 asukasta, ja siellä on yhteensä 953 työpaikkaa. Joukkoliikennelinjat ovat 1, 2, 2N, 3, 8, 9, 9B, 50, 51, 52, 53, 54, 54B ja 57. ==Kaupunginosat Kaakkurin suuralueella== *Kaakkuri *Kiviniemi *Metsokangas *Perävainio ==Merkittävät liikenneyhteydet== * Valtatie 4 (Pohjantie) * Seututie 815 (Lentokentäntie–Oulunlahdentie) * Seututie 847 (Limingantie) ==Lähteet== ==Aiheesta muualla== Luokka:Oulun suuralueet
OFC Nations Cup

OFC Nations Cup on Oseanian maanosaliitto Oceania Football Confederationin jäsenmaiden käymä jalkapallokilpailu. Vuodesta 2004 lähtien kilpailu on järjestetty joka neljäs vuosi. == Tulokset == Vuosi Isäntämaa Loppuottelu Pronssiottelu Voittaja Tulos 2. sija 3. sija Tulos 4. sija 1973 Uusi-Seelanti 2–0 Tahiti Uusi-Kaledonia 2–1 Vanuatu 1980 Australia 4–2 Tahiti Uusi-Kaledonia 2–1 Fidži 1996 Ei isäntää Australia 6–0 5–0 Tahiti Uusi-Seelanti ei ottelua 1998 Uusi-Seelanti 2–0 Australia Fidži 4–2 Tahiti 2000 Tahiti Australia 2–0 Uusi-Seelanti Salomonsaaret 2–1 2002 Uusi- Seelanti 1–0 Australia Tahiti 1–0 Vanuatu 2004 Australia 5–1 6–0 Salomonsaaret Uusi-Seelanti ei ottelua Fidži 2008 Ei isäntää Uusi-Seelanti Ei pelattu* Uusi-Kaledonia Fidži Ei pelattu* Vanuatu 2012 Tahiti 1-0 Uusi- Kaledonia Uusi-Seelanti 4-3 Salomonsaaret 2016 Uusi-Seelanti 0-0 (rp. 4-2) Papua-Uusi-Guinea Uusi-Kaledonia ja Salomonsaaret Uusi-Kaledonia ja Salomonsaaret Uusi-Kaledonia ja Salomonsaaret * Vuoden 2008 turnaus pelattiin lohkona, ei varsinaista loppuottelua. Luokka:Jalkapallon maajoukkuekilpailut
Kaakkuri (täsmennyssivu)

Kaakkuri tarkoittaa seuraavia asioita: * Kaakkuri (Gavia stellata), lintulaji * Kaakkuri, kaupunginosa Oulussa * Kaakkuri, suuralue Oulussa * Kaakkurin koulu, oppilaitos Oulussa * Kaakkuri, kylä Petsamossa Suomen luovuttamalla alueella * Kuuno Kaakkuri, Romano Scarpan luoma Disneyn eläinmaailman hahmo.
Järvelä

Järvelä on Kärkölän kunnan kuntakeskus ja selvästi suurin taajama. Taajamassa asui vuoden 2021 lopulla noin 2 569 asukasta. Tilastokeskuksen määrittelemänä tilastollisena taajamana Järvelä kattaa myös Kärkölän kirkonkylän. Taajama sijaitsee Lahden ja Riihimäen välisen rautatien varrella ja maanteitse kantatien 54 ja seututien 295 risteyksessä. Kaikki Lahti–Riihimäki-välin taajamajunat pysähtyvät Järvelän rautatieasemalla. Alueella on asutuksen lisäksi paljon erilaisia yrityksiä, kuten ruokakauppa, leipomo- kahvila, huoltoasema, R-kioski, apteekki, Alko, ravintoloita, posti, kampaamoja, pankki ja autokorjaamoita. Järvelässä toimivia kunnallisia palveluja ovat muun muassa peruskoulu, kirjasto, päiväkoti, nuorisotila, terveysasema ja uimahalli. Järvelässä toimineen Kärkölän lukion toiminta loppui vuonna 2015 pienen opiskelijamäärän takia. Lähin lukio on nyt Hausjärven Oitissa, kun Hollolassakaan ei ole enää lukiota. == Lähteet == Luokka:Kärkölän kylät Luokka:Päijät-Hämeen maakunnan taajamat Luokka:Suomen kuntakeskukset
Santamäki

Santamäki voi tarkoittaa seuraavia maantieteellisiä kohteita: * Santamäki, asuinalue Kempeleessä * Santamäki, kylä Lopella * Santamäki, kylä Rovaniemellä * Santamäen koulu, peruskoulu Kempeleessä * Santamäen linjavaihde, entinen rautatieliikennepaikka Vaalassa * Santamäen seisake, entinen rautatieliikennepaikka Lopella. Suomen rataverkolla on aiemmin ollut useita Santamäki-nimisiä linjavaihteita. === Sukunimenä === * Emma Santamäki (s. 1997), jalkapalloilija * Lauri Santamäki (1907–1991), tamperelainen opettaja ja kunnallisneuvos * Tuire Santamäki-Vuori (s. 1952), valtiosihteeri ja ammattiyhdistysjohtaja
Trenčínin alue

Trenčínin alue (Trenčiansky kraj) on hallinnollinen alue Slovakian länsiosassa. Alueen hallinnollinen keskus on Trenčín ja toinen tärkeä kaupunki on Prievidza. Alueen pinta-ala on 4 501 km² ja asukasluku oli 594 328 vuonna 2011. Aluetta ympäröivät Trnavan, Nitran, Banská Bystrican ja Žilinan alueet sekä Tšekki. Trenčínin alue jakautuu yhdeksään piiriin (okresky): *Bánovce nad Bebravou *Ilava *Myjava *Nové Mesto nad Váhom *Partizánske *Považská Bystrica *Prievidza *Púchov *Trenčín ==Lähteet== == Aiheesta muualla ==
Come Clarity

__NOTOC__ Come Clarity on In Flamesin kahdeksas studioalbumi, joka julkaistiin 3. helmikuuta 2006. Yhdysvalloissa se julkaistiin 7. helmikuuta 2006.iTunes: In Flames – Come Clarity Albumi nousi Suomessa virallisen albumilistan ensimmäiselle sijalle. Levyllä vierailee myös ruotsalainen laulajatar Lisa Miskovsky, joka laulaa kappaleessa ”Dead End”. Peter Iwersin haastattelun mukaan levyn nimen piti olla Crawl Through Knives. Yhtye päätti kuitenkin, että Come Clarity olisi parempi. Kappale ”Take This Life” on myös yhtenä pelattavana kappaleena Guitar Hero III: Legends of Rock -videopelissä. == Kappaleet == # # # # # # # # # # # # # == Kokoonpano == * Anders Fridén – laulu * Jesper Strömblad – kitara * Björn Gelotte – kitara * Peter Iwers – basso * Daniel Svensson – rummut * Lisa Miskovsky – laulu kappaleessa "Dead End" * Örjan Örnkloo – koskettimet ja musiikin ohjelmointi == Arvostelut == * AllMusic: AllMusic review * Blabbermouth: Blabbermouth: CD review * Desibeli.net: Desibeli.net: Levyarvio * Imperiumi: 8/10In Flames – Come Clarity Viitattu 30.12.2022. * Pitchfork: 7.3/10Pitchfork Media review * PopMatters: PopMatters: Album review * Soundi: http://www.soundi.fi/levyarviot/flames-come-clarity/ Soundi: Levyarvio] == Lähteet == == Aiheesta muualla == * * Luokka:In Flamesin albumit Luokka:Vuoden 2006 albumit
OSAO

thumb|Kaukovainion yksikkö. thumb|Kontinkankaan yksikkö. Koulutuskuntayhtymä Osao (1.1.2020 asti Oulun seudun ammattiopisto) on Oulun seudulla toimiva monialainen ammattiopisto, jossa opiskelee 8 500 nuorta ja aikuista. Osaon 12 koulutusyksikköä sijaitsevat Kempeleessä, Limingassa, Oulussa, Muhoksella, Pudasjärvellä ja Taivalkoskella. Osaossa voi suorittaa 34 eri ammatillista perustutkintoa ja koulutusohjelmia on 66, joiden rinnalla on mahdollista tehdä myös lukio-opintoja. Ammatillinen tutkinto antaa hakukelpoisuuden korkeakouluopintoihin. Osaossa voi opiskella seitsemää koulutusalaa: kulttuuriala, luonnontieteiden ala, luonnonvara- ja ympäristöala, matkailu-, ravitsemis- ja talousala, sosiaali-, terveys- ja liikunta-ala, tekniikan ja liikenteen ala, ja yhteiskuntatieteiden, liiketalouden ja hallinnon ala. Osao järjestää myös oppisopimuskoulutusta sekä ammatillisiin perustutkintoihin ja ammatti- ja erikoisammattitutkintoihin valmistavaa koulutusta. Osaossa on 900 työntekijää. ==Yksiköt== * Haukipudas * Kaukovainio, palvelut ja tekniikka * Kempele-Liminka * Kontinkangas * Liminka * Muhos * Pudasjärvi * Taivalkoski ==Puukotus== Myllytullin yksikössä 10. lokakuuta 2013 16-vuotias koulussa opiskeleva miespuolinen opiskelija puukotti kolmea naispuolista opiskelijaa sekä koulun vahtimestaria. ==Lähteet== ==Aiheesta muualla== * http://nettiopo.osao.fi * http://yhteishaku.osao.fi Luokka:Suomen ammattioppilaitokset Luokka:Kempeleen oppilaitokset Luokka:Limingan oppilaitokset Luokka:Muhos Luokka:Oulun oppilaitokset Luokka:Pudasjärven oppilaitokset Luokka:Taivalkoski Luokka:Kuntayhtymät
Mother Goose

Mother Goose on helsinkiläis-porvoolainen 1980-luvun lopussa perustettu vaihtoehtorockia soittava yhtye. Se on julkaissut levyjä useille levy- yhtiöille, muun muassa brittiläisille Blast First ja Seriously Groovy Music -yhtiöille. Suomessa julkaisijoina ovat toimineet muun muassa Verdura, If Society, Lamplite Ltd ja Temporary Music. ==Kokoonpano== * Zelig Concrete – kitara ja laulu * Eija Roisko – basso * Jussi Miettola – rummut == Diskografia == === Studioalbumit === * * * * * * * === EP:t === * * === Split-albumit === * * === Singlet === * ”Village” (2000, Seriously Groovy Music Ltd.) * ”Schizo Ladies” (2004, If Society) ==Aiheesta muualla== * Luokka:Suomalaiset alternative rock -yhtyeet
Bartosz Bosacki

Bartosz Bosacki (s. 20. joulukuuta 1975 Poznań) on puolalainen jalkapalloilija, jonka nykyinen seura on Lech Poznań. Pelipaikaltaan hän on puolustaja. Bosackin ensiesiintyminen Lech Poznańin riveissä tapahtui huhtikuussa 1995 ja hän voitti Puolan Super Cupin sekä Lechin että Amica Wronkin seurassa. Kausina 2004-2006 hän pelasi FC Nürnbergissä. Puolan jalkapallomaajoukkueen valmentaja Paweł Janas valitsi Bosackin joukkueeseen Saksan MM-kisoihin 2006, kun FK Moskovassa pelannut Damian Gorawski estyi pelaamasta. Bosacki pelasi ensimmäisen maaottelunsa 10. heinäkuuta 2002 Färsaaria vastaan. Hän on pelannut 13 maaottelua, joissa on tehnyt kaksi maalia (tilanne 20. kesäkuuta 2006). http://fifaworldcup.yahoo.com/06/en/w/player/216135_BOSACKI_Bartosz.html == Lähteet == ==Aiheesta muualla== *Bartosz Bosacki 90minut.pl Luokka:Puolalaiset jalkapalloilijat Luokka:Vuonna 1975 syntyneet Luokka:Elävät henkilöt
Tietojen palautus

Tietojen palautuksella tarkoitetaan toimenpidettä, jossa kiintolevyltä, muistikortilta, nauhalta, levykkeeltä tai muulta vastaavalta tallennusmedialta palautetaan teknisesti tiedostoja tai tietoa. Kiintolevyn tietojen palautus tapahtuu puhdastilassa, joissa erilaiset luokitukset määräävät tilan puhtauden. Kiintolevyn tietojen palautukseen soveltuvat puhdastilat ovat vähintään puhdastilaluokkaa Class M 3.5, jolloin kuutiojalassa ilmaa on maksimissaan 100 partikkelia (koko >0,5µm). Puhdastila on ylipaineistettu ympäristöönsä nähden. Ilmastoinnin ja suodattimien avulla pyritään ylipaineistamaan tila mahdollisimman laminaarisesti. Normaalisti tietojen palautus tehdään korjaamalla kiintolevyn piirilevy, moottori tai lukupää. Luokka:Tietotekniikka
Aalto (täsmennyssivu)

Aalto tarkoittaa seuraavia: *aalto, vedessä tapahtuva liike *aalto, aaltoliike, avaruudessa esiintyvä ajassa vaihteleva suure *Aalto, suomenkielinen sukunimi *Aalto, Aalto-yliopiston opiskelijaprojekteina toteutettu satelliittisarja *Aalto, Virpi Suutarin ohjaama dokumenttielokuva vuodelta 2020. == Muita == * Aalto-maljakko eli Savoy-maljakko, Alvar Aallon ja hänen vaimonsa Aino Marsion suunnittelema lasimaljakko * Aalto Start-Up Center, yrityshautomo Helsingissä * Aalto-Theater, oopperatalo Essenissä * Aalto-yliopisto, vuonna 2010 toimintansa aloittanut yliopisto Suomessa * Aalto Pankkiiriliike, sijoituspalveluyritys.
Raamattuluokka

Raamattuluokka on vanhoillislestadiolaisten käyttämä nimitys raamattupiiristä. Kyseessä on tilaisuus jossa perehdytään Raamattuun yhdessä keskustellen useimmiten tilaisuuden vetäjän tai alustajan johdolla. Tilaisuuden vetäjänä toimii yleensä maallikko. Raamattuluokka on vanhoillislestadiolaisuuden yksi keskeisimmistä nuorisotyön muodoista. Nimitys otettiin vanhoillislestadiolaisuudessa käyttöön 1970 luvun alussa siihen asti käytetyn raamattupiirin sijaan. Raamattuluokka on useimmiten viikoittainen tapahtuma, joka pidetään jonkun seurakunnan jäsenen kotona tai rauhanyhdistyksen tiloissa. Raamattuluokka on tarkoitettu 9–15-vuotiaille. Luokka:Vanhoillislestadiolaisuus
Rautavaara (täsmennyssivu)

Rautavaara tarkoittaa seuraavaa: * Rautavaara, kunta Pohjois-Savon maakunnassa. ==Sukunimenä== * Albin Ewald Rautavaara (1873–1941), suomalainen ministeri * Eino Rautavaara (1876–1939), suomalainen oopperalaulaja * Einojuhani Rautavaara (1928–2016), suomalainen säveltäjä, Eino Rautavaaran poika * Helinä Rautavaara (1928–1998), suomalainen tutkimusmatkailija, Toivo Rautavaaran tytär * Mariaheidi Rautavaara (1927–2004), suomalainen mezzosopraano, Einojuhani Rautavaaran ensimmäinen vaimo * Markojuhani Rautavaara (s. 1960), suomalainen lauluntekijä, muusikko ja äänitaiteilija * Tapio Rautavaara (1915–1979), suomalainen viihdetaiteilija * Toivo Rautavaara (1905–1987), suomalainen professori Muodossa Rautawaara: * Aulikki Rautawaara (1906–1990), suomalainen sopraanolaulaja, Wäinö Rautawaaran tytär * Pentti Rautawaara (1911–1965), suomalainen sellisti, Wäinö Rautawaaran poika * Wäinö Rautawaara (1872–1950), suomalainen laulaja, musiikkipedagogi ja kuoronjohtaja Luokka:Sukunimet
Metelin seisake

Metelin seisake () oli Suomen rataverkolla rataosalla Oulu–Kontiomäki Paltamon kunnan Metelin kylässä sijainnut rautatien seisake. Vain muutaman kilometrin Paltamon rautatieaseman itäpuolella sijainnut seisake oli toiminnassa vuosina 1926–1986, ja se lopetettiin lättähattuliikenteen päättyessä. Se on toiminut myös nimellä Kiehimä, kun Oulun ja Kontiomäen välistä rataa rakennettiin. Nimeksi tuli Meteli, kun rata valmistui ja joen toisella puolella sijainnut Kiehimä sai nimekseen Paltamo. Aluperäinen asemarakennus on sittemmin purettu, mutta kaksi asuinrakennusta ovat yhä pystyssä. Metelin seisake muistetaan valtatien 22 risteyksessä sijainneesta tienviitasta Meteli, seis. Nykyisin sen paikalla on viitta Metelinniemeen. Seisakkeen tienviitan mukaan on nimetty hauskoja suomalaisia paikannimiä käsittelevä Tapio Heikkilän valokuvateos Meteli seis sekä paltamolainen taideyhdistys Meteli Seis. ry. Etymologisesti metelin on katsottu tarkoittavan paitsi kovaa ääntä myös jatuli-jättiläisiä. Venäjän sana метель tarkoittaa lumipyryä. ==Lähteet== Luokka:Paltamon liikenne Luokka:Kainuun lakkautetut rautatieliikennepaikat
Tipaza

Tipaza (; aiemmin Tipasa) on rannikkokaupunki Algeriassa. Se on Tipazan maakunnan pääkaupunki. Nykyinen Tipazan kaupunki on perustettu vuonna 1857 ja se on kuuluisa kauniista sijainnistaan ja hiekkarannoistaan. Tipasan arkeologinen alue valittiin vuonna 1982 UNESCOn maailmanperintöluetteloon. ==Historia== Foinikialaiset perustivat Tipasan ja keisari Claudius teki siitä roomalaisen armeijasiirtokunnan. Roomalainen kaupunki rakennettiin kolmelle kukkulalle. Suurin osa asuintaloista, joista ei ole jäänyt mitään jäljellä, sijaitsivat keskimmäisellä kukkulalla. Läntiselle kukkulalle on jäänyt kuitenkin kahden basilikan ja itäiselle kukkulalle muun muassa basilikan, kylpylän ja amfiteatterin rauniot. Suojavallista on myös selvät jäänteet ja itäisen kukkulan juurella on muinaisen sataman rauniot. Basilikoja ympäröivät hautausmaat, jotka ovat täynnä kivestä tehtyjä mosaiikkikoristuksilla päällystettyjä ruumisarkkuja. Kristinusko levisi alueelle varhain, tosin vasta 300-luvulla sattuneen Salsan marttyyrikuoleman jälkeen. Vandaalikuningas Hunerik lähetti Tipasaan vuonna 484 areiolaisen piispan, minkä seurauksena suurin osa asukkaista pakeni Espanjaan. Monia alueelle jääneitä vainottiin julmasti. == Kuvia == Kuva:Tipasa.jpg Kuva:Tipaza basilique.jpg Kuva:Tipasa4.jpg Kuva:Tipaza Corne d'or.jpg == Lähteet == ==Aiheesta muualla== *Tipasa Unescon sivuilla Luokka:Algerian kaupungit Luokka:Unescon maailmanperintökohteet Algeriassa Luokka:Arkeologiset kohteet Algeriassa
Obersalzberg

Obersalzberg on Baijerissa Saksassa Alppien kätköissä sijaitseva alue, joka on lähellä Itävallan rajaa. Adolf Hitler osti alueelta vuonna 1933 talon, ja alueella sijaitseva Berchtesgadenin kaupunki oli toisen maailmansodan aikana natsihallinnon ”pääkallonpaikka”. Obersalzbergissä sijaitsi monien natsijohtajien loma-asuntoja. Liittoutuneiden keskuudessa kiersi huhu Obersalzbergissä sijaitsevasta ”suuresta alppilinnoituksesta”, jota kuitenkaan ei ollut olemassa. Yhdysvaltalaiset valtasivat Obersalzbergin toukokuussa 1945, ja alue joutui pahoin ryöstetyksi. Luokka:Berchtesgadener Landin piirikunta Luokka:Natsi-Saksa
Aaltojuotos

Aaltojuotos (wave-juotos) on elektroniikkateollisuudessa käytetty nopea juotosmenetelmä, jolla komponentteja liitetään piirilevyyn. Sulaa tinaa pumpataan suulakkeen läpi ylöspäin siten, että siitä muodostuu yhtenäinen aalto, jonka yli juotettava piirilevy kuljetetaan. Menetelmä soveltuu läpipainettavien komponenttien ja liimalla kiinnitettyjen pintaliitoskomponenttien juottamiseen. Aaltojuotosmenetelmällä saavutetaan suurempi nopeus kuin manuaalisella juottamisella. Nykyisin läpipainettavien komponenttien käyttö on harvinaista ja aaltojuotoksen sijaan käytetään pastajuotosmenetelmää (eng. reflow soldering), jolloin pintaliitoskomponentteja ei tarvitse erikseen liimata, vaan tahmea juotospasta pitää ne paikallaan uuniin asti. == Aiheesta muualla == * Kuvakierros emolevytehtaalla * Aaltojuotoskoneiden valmistaja Luokka:Juottaminen
Kallonporaus

Trepanaatio eli kallonporaus on kirurginen toimenpide, jossa kalloon porataan tai raaputetaan reikä. Trepanaatiota on harjoitettu vuosituhansia, mutta muinaisina aikoina Egyptissä, inkojen keskuudessa (400 eaa. lähtien) ynnä muualla sen tarkoitus oli päästää ulos päässä olevia ”pahoja henkiä”. Esimerkiksi migreenin ja epilepsian uskottiin olevan päässä olevien pahojen henkien aiheuttamia. On löydetty hyvin vanhoja pääkalloja, joissa kalloon porattu reikä on kasvanut umpeen. Tästä on päätelty, että potilaista osa on elänyt pitkään trepanaation jälkeen. Useimmiten kallonporauksen jälkeen potilas kuitenkin kuoli nopeasti. Egyptissä parantumattomasti ja vaikeasti sairaat vietiin kallonporaajalle heidän kuolemansa nopeuttamiseksi. Kyseessä oli siis eräänlainen eutanasian esiaste. Nykyisin kraniotomiaa, kallon rei'itystä, käytetään lääketieteessä aivojen tulehduksiin ja verenvuotoon. == Katso myös == * Lobotomia == Aiheesta muualla == * Uncovering the Significance of Trepanation The Beckley Foundation 14.09.2010. Luokka:Avausleikkaukset Luokka:Lääketieteen historia
Ruslan Rotan

Ruslan Petrovytš Rotan (, s. 29. lokakuuta 1981 Pultava) on ukrainalainen jalkapalloilija, joka on pelipaikaltaan keskikenttäpelaaja. Rotan aloitti uransa FK Dnipro Dnipropetrovskin riveissä kaudella 1999–2000. Hän pelasi joukkueessa 105 ottelua tehden niissä 11 maalia. Rotan siirtyi Kiovan Dynamoon kesällä 2005. Ukrainan maajoukkueessa Rotan on pelannut 22 ottelua, joissa hän on tehnyt kolme maalia (tilanne 19. kesäkuuta 2006). Hän kuului maajoukkueeseen Saksan MM-kisoissa 2006 ja pelasi kolmessa Ukrainan viidestä ottelusta. == Lähteet == == Aiheesta muualla == *Futismaailma.com pelaajakortti Luokka:Ukrainalaiset jalkapalloilijat Luokka:Vuonna 1981 syntyneet Luokka:Elävät henkilöt
Teppo Lampela

Teppo (Johannes) Lampela (o.s. Tolonen) (s. 17. heinäkuuta 1969) MuM, laulunopettaja, on helsinkiläinen kontratenori, vuoden 2005 Lohjan tenoripäivien tenorikilpailun voittaja. Lampela on opiskellut laulua Marjut Hannulan johdolla. Hän on suorittanut laulussa Sibelius-akatemiassa baritonina C-kurssin, ja painotettuaan opiskelunsa kontratenorilauluun hän suoritti alttona laulun B-kurssin sekä A-kurssin (lauludiplomi), kaikki erinomaisin arvosanoin. Musiikin maisterin tutkintoon kuuluivat myös instrumenttiopettajan pedagogiset opinnot. Näiden opintojen lisäksi hän on hionut taitojaan mm. Andreas Schollin, Evelyn Tubbin, Michael Fieldsin, Kevin Smithin, Carl Høgsetin ja Oren Brownin johtamilla kursseilla. Lampelaa kiehtovat erityisesti esimerkiksi Georg Friedrich Händelin oopperoiden sekä oratorioiden miehille kirjoitetut alttoroolit. Lisäksi hän esiintyy paljon pohjoissaksalaisen barokkimusiikin esittäjänä (säveltäjäniminä muiden muassa Dietrich Buxtehude, Franz Tunder, Heinrich Schütz) sekä laajalti Johann Sebastian Bachin musiikin parissa. Luokka:Elävät henkilöt Luokka:Suomalaiset laulajat Luokka:Vuonna 1969 syntyneet
John Hawkwood

John Hawkwood (1320 Essex – 1394 Firenze) oli englantilainen palkkasoturi Italiassa. Italialaiset, Macchiavelli mukaan lukien, käyttivät hänestä nimeä "Giovanni Acuto" (Innokas tai intomielinen). "Acuto" on sanan "Hawkwood" italiankielinen ääntämys. Hawkwood palveli aluksi paavia ja sittemmin erinäisiä Italian kaupunkivaltioita. Hawkwoodista liikkuvien tarinoiden mukaan hän oli aluksi räätäli, josta sittemmin tuli sotilas. Sotilasuransa aluksi Hawkwood palveli Englannin armeijassa satavuotisessa sodassa ja Edvard III:n alaisuudessa. Perimätietojen mukaan ”Mustana Prinssinä” tunnettu Woodstockin Edward, Walesin prinssi, nimitti hänet ritariksi. Toiset väittävät Hawkwoodin yksinkertaisesti ottaneen itselleen aatelisarvon joukkojensa suostumuksella. Hänen palveluksensa Englannin hyväksi päättyi vuoden 1360 rauhaan. Palkkasoturin uransa Hawkwood aloitti Ranskassa. Vuoteen 1363 mennessä hän oli noussut "Valkoisen komppanian" päälliköksi, ja hän osallistui Milanoa vastaan käytyyn sotaan. Sittemmin Hawkwood jäi Italiaan. Erinäisten Italiassa käytyjen sotien päätteeksi Hawkwood oli noussut Firenzen armeijan ylipäälliköksi vuonna 1390 Milanoa vastaan käydyssä sodassa. Hawkwoodin armeija valloitti Lombardian ja päätyi kymmenen mailin päähän Milanosta ennen vetäytymistään. Myöhemmin hänen komennossaan olevat joukot puolustivat Firenzeä ja löivät Milanon joukot Jacopo dal Vermessä. Tämän jälkeen Milano pyysi rauhaa. Aikalaisten käsityksen mukaan Hawkwood oli Firenzen pelastaja. Hawkwoodille tarjottiin Firenzen puolesta eläke, ja hän vietti viimeiset vuotensa Firenzen lähistöllä olevassa villassa. Hän kuoli Firenzessä vuonna 1394, ja hänelle järjestettiin valtiolliset hautajaiset Firenzen tuomiokirkossa. Hawkwoodin kuoleman jälkeen Englannin kuningas Rikhard II pyysi Hawkwoodin jäännöksiä palautettavaksi Englantiin. Hawkwoodin poika palasi samalla Englantiin ja muutti Essexin kreivikuntaan. Hawkwoodin kunniaksi Firenzeen oli tarkoitus pystyttää pronssipatsas. Hanke arvioitiin kuitenkin liian kalliiksi ja perspektiiviä intohimoisesti kehitellyt Paolo Uccello kutsuttiin maalaamaan Hawkwoodia esittävä maalaus, jossa Hawkwood on kuvattu pronssipatsaan tavoin. ==Katso myös== * Paolo Uccello Luokka:Brittiläiset sotilaat Luokka:Kondottieerit
Kausala

pienoiskuva|220x220px|Kausalan rautatieasema. Kausala on taajama Iitissä, Päijät-Hämeessä. Se sijaitsee valtatien 12 ja Lahti–Kouvola-rautatien varrella ja on Iitin kuntakeskus ja suurin taajama. , Iitin kunta, iitti.fi (viitattu 25.6.2018) Kausalassa sijaitsee rautatieasema, jolla VR:n liikennöimät lähijunat pysähtyvät. Kausala on yksi viimeisiä taajamia Suomessa, jonka läpi kulkee merkittävä valtatieyhteys. Kausalan taajama-alueella valtatiellä on 50/60 km/h nopeusrajoitus. Väyläviraston tavoitteena on parantaa valtatietä 12 Kausalan alueella rakentamalla Kausalan ohittava pohjoinen ohitustie. Kausala on myös seututeiden 360 ja 362 päätepiste. Kausalassa on kolme koulua: Kausalan koulu (alakoulu), Iitin yläkoulu ja Iitin lukio. Keskustan alueella on kolme päiväkotia: yksi on Iitin jäähallin, toinen sijaitsee Iitin kirjaston ja kolmas terveysaseman vieressä. Kausalaan valmistui uusi puinen päiväkoti Pikku-Vieteri kesällä 2020. Kausalassa on kirjasto, terveysasema, kolme palvelukeskusta, jäähalli sekä liikuntahalli. Kausalan torilla pidetään kerran kuukaudessa markkinat. Kausalassa on useita kauppoja, kuten Lähi-ABC, S-market, K-Market, Tokmanni ja Iitin Maatilatori, sekä siellä sijaitsevat muun muassa Haltonin ja Climeconin ilmastointialan tehtaat. Pitkät perinteet on myös hevosten kasvatuksella ja ravitoiminnalla. Kausalan raviradalla pidetään vuosittain ravikilpailut. Ravikuninkaat Ero-Lohko ja Vieteri olivat Kausalasta, ohjastaja ja valmentaja Kaarlo Partasen tallista. == Alueet == Kausalan taajama-alueella sijaitsevia asuinalueita ovat: Aholanpelto, Ainola, Haravakylä, Kaivomäki, Kansanmäki, Karjalaiskylä, Laineenpelto, Mikkolanpelto, Myllytöyry, Pentinmäki ja Teilimäki. Kausalan alueella on voimassa lukuisia asemakaavoja. Iitin kunta kohdistaa vuonna 2022 uutta asuntorakentamista Myllytöyryn, Mikkolanpellon ja Ainolan alueille sekä uutta teollisuusrakentamista Kymenrannantien varrelle ja Ainolaan. == Lähteet == Luokka:Iitin kylät Luokka:Päijät-Hämeen maakunnan taajamat Luokka:Suomen kuntakeskukset
Laitialan kartano

Laitialan kartano sijaitsee Hollolan Laitialassa Vesijärven rannalla ja se muodostettiin alun perin 1600-luvulla yhdistämällä Laitialan kylän neljä taloa ratsutilaksi. Kartanon kaksikerroksinen tiilinen päärakennus on rakennettu 1882 ja sen on suunnitellut arkkitehti Ludvig Isak Lindqvist. Myös kartanon entinen 1700-luvulta peräisin oleva taitekattoinen päärakennus on säilynyt. Kartano on historiansa aikana ollut useilla eri omistajilla. Laitilan kartanoa ovat omistaneet muun muassa Leo Mechelin 1869-1886, Kaarle Kustaa Pätiälä ja Väinö Pätiälä 1901–1943 ja August Avonius vuodesta 1951. 1980-luvun alussa kartanon silloinen omistaja Lauri Asko joutui holhouksen alle ja kartano pantiin myyntiin. Kartanon 550 hehtaarin maat ostivat tällöin virtolaiset Morrit. He eivät olleet kiinnostuneet kartanon rakennuksista joten ne siirtyivät 1981 Tiimari-kauppaketjun perustajan Kari Sulkasen haltuun. ==Katso myös== *Luettelo Suomen kartanoista == Lähteet == ==Aiheesta muualla== * Laitialan kartano Luokka:Hollolan kartanot Luokka:Laitiala Luokka:Ludvig Isak Lindqvistin suunnittelemat rakennukset Luokka:Suomen 1800-luvulla rakennetut rakennukset ja rakennelmat
Kraniotomia

Kraniotomia eli kallon avausleikkaus on kirurginen toimenpide, jossa kallo avataan ts. kallosta irrotetaan pala, jotta päästäisiin käsiksi aivoihin. Kraniotomia tehdään tavallisesti yleisanestesiassa, mutta erityistilanteissa potilas voidaan myös pitää hereillä, ja toimenpide tehdä paikallispuudutuksessa. Operaatiota edeltää huolellinen suunnittelu ja kuvantaminen joko tietokonetomografiaa (CT) tai magneettikuvausta (MRI) käyttäen. Irrotettavan palan suuruus riippuu suoritettavasta operaatiosta. Tavallisesti irrotettu luupala kiinnitetään toimenpiteen lopuksi takaisin paikalleen erityisillä kalloniiteillä. Kohonneen kallonsisäisen paineen ja aivoturvotuksen hoitamiseksi voidaan kallosta irrottaa suurempi pala, jopa miltei puolet, jotta paine laskee ja aivoilla on tilaa turvota. Tällaista toimenpidettä kutsutaan kraniektomiaksi. Luupala voidaan pakastaa ja asettaa takaisin paikalleen myöhemmin (kranioplastia), akuutin tilanteen rauhoituttua. ==Katso myös== * Trepanaatio Luokka:Avausleikkaukset
Puola (käsityö)

Puola on ompelukoneen alalankaa varten tarkoitettu uudelleentäytettävä pieni rulla. Puolalle puolataan ompelukoneella alalangaksi samaa ompelulankaa, jota käytetään myös ommellessa päällilankana. Myös muunlaista lanka-, siima- tai johdinrullaa voidaan kutsua puolaksi. Hyvinvarustetuista ompelutarvikeliikkeistä voi myös ostaa pikapuolia, jotka ovat tarkoittettu ompelukoneen alalangaksi. Niissä ei ole erillistä puolapohjaa, vaan koko puola muodostuu tiukkaan puolatusta langasta. Langan loputtua puola on hävinnyt. Luokka:Ompelu
Keskustan suuralue (Oulu)

Keskustan suuralue on yksi Oulun kaupungin 23:sta suuralueesta. Suuralue sijaitsee kaupungin keskustassa Oulujoen etelärannalla. Suuralueella asuu () asukasta ja siellä on yhteensä 18 066 työpaikkaa (31. joulukuuta 2019). Ruokakuntia on yhteensä 15 532 (31.12.2021). ==Kaupunginosat Keskustan suuralueella== *I – Pokkinen *II – Vaara *III – Vanhatulli *IV – Hollihaka *V – Leveri *Myllytulli *Intiö *Raksila ==Liikenne== ===Merkittävät kadut=== Liikenteellisesti keskustan suuralueen tärkeimpiä katuja ovat itä–länsisuunnassa Puistokatu, Saaristonkatu, Heikinkatu, Linnankatu ja Kajaaninkatu. Pohjois–eteläsuunnassa liikenne on keskittynyt pääasiassa Uusikadulle, Isokadulle, Torikadulle ja Aleksanterinkadulle. Alueelle johtavista teistä ja kaduista merkittävimmät ovat Merikosken sillat ja Tulliväylä pohjoisesta, Kajaanintie ja Kainuuntie idästä sekä seututie 847 etelästä. Saaristonkatu yhdistää keskustan suoraan valtatiehen 22 sekä suuralueen itäpuolitse kiertävälle valtatielle 4. Valtatielle 20 on yhteys joko valtatien 4 kautta tai Tulliväylää pitkin. ===Julkinen liikenne=== thumb|240px|Kajaaninkatua Tuomi-talon kohdalta länteen. Oulun rautatieasema sekä Oulun linja-autoasema sijaitsevat suuralueen itäreunalla Pohjanmaan radan varrella. Rautatieasemalta on päivittäin suoria junayhteyksiä Rovaniemen, Pieksämäen ja Helsingin suuntiin. Oulun rautatieasema on risteysasema, jossa risteävät rataosat , ja . Rautatieasema on myös eräs Pohjois-Suomen tärkeimmistä tavaraliikenteen risteysasemista. Linja-autoasema on kauko- ja lähiliikenteen solmukohta. Paikallisliikenteen linja-autovuoroista osa kulkee linja-autoaseman ohitse käymättä asema-alueella. Linja-autot liikennöivät keskustan suuralueella reittejä Merikosken sillat–Oikokatu–Torikatu–Puistokatu–seututie 847 sekä Torikatu–Saaristonkatu. Keskustan lävitse pohjoiseen kulkevat vuorot liikennöivät 22. syyskuuta 2007 saakka reittiä Saaristonkatu–Isokatu–Linnankatu–Merikosken sillat. Tämän jälkeen pääsääntöisesti kaikki linja-autovuorot siirtyvät joukkoliikennekaduksi muutetulle Torikadulle. ==Palvelut== Oulun kaupungin virastotoiminnot sekä muut palvelut on keskitetty keskustan alueelle. Terveyspalveluista vastaa keskustan terveysasema. Keskustan suuralue on myös Oulun liike-elämän keskus. ==Lähteet== * Oulun kaupunki: Väestö suuralueittain * Oulun kaupunki: Työpaikat toimialoittain ===Viitteet=== ==Aiheesta muualla== Luokka:Oulun suuralueet
Keskustan suuralue

Keskustan suuralue voi tarkoittaa seuraavia suuralueita Suomessa: * Keskustan suuralue, Oulussa * Keskustan suuralue, Tampereella * Keskusta, suuralue Turussa * Keskustan suuralue, Vaasassa
Kallonsisäinen paine

Kallonsisäinen paine eli intrakraniaalinen paine (ICP, engl. intracranial pressure) on aivo- ja selkäydinnesteiden sekä aivoverenkierron paine. Paine on aikuisilla 10–20 mmHg ja lapsilla 5–20 mmHg. Koska kallo ei laajene, kallon sisällön suurentuminen nostaa kallonsisäistä painetta. Aiheuttajana voi olla: aivojen turpoaminen, ödeema, verenvuoto, kasvain jne. Oireita ovat päänsärky, hidas suonensyke, väsymysFacta 2001 s. 202, pahoinvointi, oksentelu, tajuttomuus ja näköhäiriöt. Kraniotomia voidaan tehdä paineen laskemiseksi. ==Lähteet== Luokka:Aivosairaudet
Demonisota

Demonisota on R. A. Salvatoren luoma kirjasarja. Kirjasarja seuraa Elbyranin, Jilseponien ja heidän ystäviensä matkaa Koronan pelastamiseksi hirvittävältä demonilta, Bestesbulzibarilta, ja sen liittolaisarmeijalta. Samalla sarjassa seurataan myös Abellikaanisen kirkon tulevaisuutta, kirkon väki kun tuntuu sisältävän liikaa salaisuuksia, joiden kuulemisesta kansalaiset eivät olisi mielissään. == Ilmestyneet kirjat == * Demonisota-trilogia ** Demoni herää (2001; The Demon Awakens 1997) ** Demonin henki (2001; The Demon Spirit 1998) ** Demoniapostoli (2002; The Demon Apostle 1999) * Jatko-osa ** Verivihollinen (2003; Mortalis 2000) * Suomentamaton jatkotrilogia ** Ascendance (2001) ** Transcendence (2001) ** Immortalis (2003) Luokka:Fantasiakirjasarjat Luokka:Yhdysvaltalaiset fantasiaromaanit
Steve Goodman

Steve Goodman (25. heinäkuuta 1948 - 20\. syyskuuta 1984) oli chicagolainen muusikko. Steve Goodman syntyi keskiluokkaiseen juutalaisperheeseen Pohjois- Chicagossa. Teini-ikäisenä hän alkoi kirjoittaa ja esittää lauluja. Vuonna 1969 hänellä diagnosoitiin leukemia, joka vaikutti Steveen koko hänen levytysuransa ajan, aina vuonna 1984 tapahtuneeseen kuolemaan saakka. Steve Goodmanin suurimmaksi hitiksi jäi kappale "City of New Orleans", jonka ovat levyttäneet myös muun muassa Arlo Guthrie ja Johnny Cash. Juha Vainio on myös tehnyt kappaleesta suomenkielisen version, "Hyvää huomenta Suomi", jonka ovat levyttäneet useat artistit ja yhtyeet, joista tunnetuimmat lienevät Karma ja Matti Esko. == Levytykset == * Steve Goodman (1972) * Somebody Else's Troubles (1972) * Jessie's Jig and Other Favorites (1975) * Words We Can Dance To (1976) * The Essential Steve Goodman (1976) * Say It In Private (1977) * High and Outside (1979) * Hot Spot (1980) * Santa Ana Winds (1980) * Affordable Art (1983) * Artistic Hair (1983) === Postuumit === * Unfinished Business (1987) * The Best of the Asylum Years, Volume One (1988) * The Best of the Asylum Years, Volume Two (1988) * City of New Orleans (1989) * The Original Steve Goodman (1989) * No Big Surprise (compilation) (1994) * The Easter Tapes (1996) * Live Wire (live) (2000) * Live at the Earl of Old Town (2006) Luokka:Yhdysvaltalaiset laulajat Luokka:Grammy-palkinnon saajat Luokka:Vuonna 1948 syntyneet Luokka:Vuonna 1984 kuolleet
Frans et les Femmes

Frans & les Femmes on S-ryhmään kuuluva maalaisranskalaistyylisten ravintoloiden ketju, joka aloitti toimintansa vuonna 1987. Nykyisin ketjulla on toimipaikkoja kaikkiaan 7. Ketjun nimi oli ennen vuotta 2016 Fransmanni. Uudistuksessa ketjun nimi muuttui, mutta myös jokaisen ravintolan nimi muutetaan muotoon Frans & [naisen nimi]: esimerkiksi Turussa avautui helmikuussa 2016 Frans & Emilie. == Lähteet == ==Aiheesta muualla== * Frans & les Femmes -bistrojen kotisivut Luokka:S-ryhmä Luokka:Suomalaiset ravintolaketjut
Kellie Martin

Kellie Noelle Martin (s. 16. lokakuuta 1975 Riverside, Kalifornia) on yhdysvaltalainen näyttelijä, joka on esiintynyt useissa televisiosarjoissa ja -elokuvissa. Suomessa hänet muistetaan parhaiten roolistaan televisiosarjassa Elämä voittaa, jossa hän näytteli perheen tytärtä Rebecca Thacheria. Martin valmistui Yalen yliopistosta 2001. Martin on myös näytellyt lyhytkestoisissa televisiosarjoissa Christy ja Crisis Center. Hän oli myös pääosassa Caroline Cooneyn romaanin perustuvassa vuoden 1995 televisioelokuvassa The Face on the Milk Carton. Elokuva kertoo teini-ikäisestä tytöstä, joka kidnapattiin äidiltään pienenä ja jonka kidnappaajan vanhemmat kasvattivat omanaan. Vuosina 1998–2000 Martin esiintyi myös draamasarjassa Teho-osasto, jossa hän näytteli lääketieteen opiskelija Lucy Knightia. Hän poistui sarjasta jaksossa, jossa Martinin roolihahmon ja tohtori John Carterin (Noah Wyle) kimppuun hyökättiin. Jakso on eräs sarjan parhaaksi äänestetyistä yksittäisistä jaksoista, sijoittuen toistuvasti kymmenen parhaan jakson joukkoon. Tiettävästi Martin itse pyysi lähtöä sarjasta, jotta hän voisi keskittyä opintoihinsa. Sisarensa kuoleman jälkeen hän on myös tuntenut olonsa epämiellyttäväksi sairaalaympäristössä. Martin vihittiin Keith Christianin kanssa 15. toukokuuta 1999. Heillä on yksi lapsi, 5. marraskuuta 2006 syntynyt tytär. ==Osittainen filmografia; Suomessa esitettyjä== * Kova laki: Erikoisyksikkö — Melinda Granville (vierailevana näyttelijänä) * Teho-osasto — Lucy Knight (1998–2000) * Hopon poppoo — Roxanne * Aladdin — Sadira * Christy (1994) — Christy Huddleston * Päiväleffa (1993) — Sherry * Elämä voittaa (1989–1993) — Rebecca 'Becca' Thacher * Beverly Hillsin bimbopartio — Emily Coleman * Todistaja vastoin tahtoaan (1998) — Jennie Thomas * Kolkyt ja risat — (vierailevana näyttelijänä) * Boltsi hukassa, pallo jalassa — Sheila * Jumpin’ Jack Flash (1986) — Kristi Carlson * Kissamiljonääri Leo (myös Maailman rikkain kissa) — Veronica * Apua – ilman lapsia olemme hukassa — Linda ==Aiheesta muualla== * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1975 syntyneet Luokka:Elävät henkilöt
Charles Bolles

Charles Earl Bolles (1829–1917?), tunnettu nimellä Black Bart oli runoilija ja lainsuojaton joka ryösti postivaunuja 1800-luvun Villissä lännessä. Hänet tunnettiin myös nimityksillä Charles E. Boles ja C.E. Bolton. Hän syntyi Englannissa, mutta muutti vanhempiensa kanssa kaksivuotiaana Yhdysvaltoihin. Bolles oli tunnettu ja pahamaineinen ryöstäjä Pohjois-Kaliforniassa ja Etelä- Oregonissa 1870- ja 1880-luvuilla. Hänet tunnettiin myös hienostuneena ryöstäjänä. Hän suoritti ensimmäisen ryöstönsä elokuussa 1877. Myöhemmin hän alkoi jättää runoja ryöstöjen yhteydessä. Viimeisen ryöstön yhteydessä hän sai haltuunsa yli 4800 dollaria, mutta paikalle tullut ratsastaja antoi aseensa postivaunun kuljettajalle joka ampui kohti Bollesia. Bolles pakeni, mutta jätti jälkeensä nenäliinan. Nenäliinan pesulamerkin avulla etsivä J. B. Hume onnistui löytämään hänet. Wells Fargo syytti häntä ainoastaan viimeisestä ryöstöstä. Bolles tuomittiin kuudeksi vuodeksi San Quentiniin, mutta hän pääsi vapaaksi jo neljän vuoden päästä hyvän käytöksen johdosta. Kun hänet vapautettiin tammikuussa 1888 hänen terveytensä oli kärsinyt vankilatuomiosta; hän oli selvästi ikääntynyt, näkö oli heikentynyt ja toinen korva oli kuuroutunut. Toimittajat haastattelivat häntä vapauttamisen yhteydessä. Häneltä kysyttiin aikoiko hän ryöstää enää postivaunuja. "Ei, hyvät herrat," hän vastasi hymyillen; "Olen lopettanut rikolliset puuhat." Toinen toimittaja kysyi häneltä aikoiko hän kirjoittaa lisää runoja. Hän naurahti, "Etkö kuullut kun sanoin lopettaneeni rikolliset puuhat?". Bolles katosi jäljettömiin pian vapautumisensa jälkeen. ==Runot== Charles Bolles jätti ryöstöpaikoilleen ainoastaan kaksi todennettua runoa. Ensimmäinen runo oli jätetty Elokuun 3, 1877 postivaunujen ryöstöpaikalle. Toinen runo löydettiin Heinäkuun 25, 1878 jälleen ryöstöpaikalta. Luokka:Villin lännen henkilöt Luokka:Yhdysvaltalaiset rikolliset Luokka:Amerikanenglantilaiset Luokka:Ryöstöt Luokka:Vuonna 1829 syntyneet Luokka:Yhdysvaltalaiset kadonneet henkilöt Luokka:1900-luvulla kuolleet
Theo Walcott

Theodore "Theo" Walcott (s. 16. maaliskuuta 1989 Stanmore, Lontoo) on englantilainen jalkapalloilija, joka edusti viimeksi Southamptonia. Uransa alkuaikoina superlupauksena pidetty Walcott osoitti taitonsa ja potentiaalinsa Arsenal-vuosinaan. Walcottin suurin vahvuus on nopeus, jota hän käyttää tehokkaasti hyödykseen pelatessaan laidalla. == Seurajoukkueura == Walcott oli Southamptonin suurin tulevaisuudenlupaus. Hän herätti huomiota ympäri koko saarivaltakuntaa. Lopulta hänestä olivat kiinnostuneita vain Arsenal ja Chelsea hänestä vaaditun valtavan siirtosumman takia. Lopulta Walcott valitsi Arsenalin muun muassa idolinsa ja Arsenal-legenda Thierry Henryn takia ja siksi, että Arsenalin managerilla Arsène Wengerillä on tapa peluuttaa nuoria pelaajia. Siirtohinta oli 12 miljoonaa puntaa. Hänet valittiin 2006 BBC:n vuoden nuoreksi urheilupersoonaksi. Walcott pelasi Arsenalissa 12 vuoden aikana kaikkiaan 270 valioliigaottelua ja teki 65 maalia. Parhaimmillaan hän teki 14 maalia kaudella 2012–2013. Hän voitti FA Cupin 2014, jolloin pelasi vain yhden alkukierroksen ottelun, 2015, jolloin teki kolmessa ottelussa viisi maalia, ja 2017, jolloin ainoan kerran pelasi finaalissa ja teki siinä maalinkin. FA Community Shieldin hän voitti 2015 ja 2017. Mestarien liigassa hän pelasi 59 ottelua ja teki 15 maalia sekä Eurooppa-liigassa viisi ottelua, ja teki kolme maalia. Walcott siirtyi Evertoniin tammikuussa 2018. Hän pelasi seurassa 2,5 vuoden aikana 77 valioliigaottelua ja teki niissä kymmenen maalia. Kaudella 2020–2021 hän pelasi lainalla Southamptonissa 21 valioliigaottelua ja teki niissä kolme maalia. Kesällä 2021 hän siirtyi vapaalla siirrolla Southamptonin omistukseen ja pelasi kaudella 2021–2022 Valioliigassa yhdeksän ottelua. Kaudella 2022–2023 hän teki 20 valioliigaottelussaan kaksi maalia. == Maajoukkueura == Walcott pelasi kaikki viisi ottelua Englannin saavuttaessa hopeaa alle 21-vuotiaiden EM-kilpailuissa 2009. Hän oli Sven-Göran Erikssonin yllätysnimi Englannin joukkueeseen Saksan MM-kisoihin. Erikssonin omien sanojen mukaan maajoukkuekomennus antoi Walcottille kaivattua kokemusta. Ensimmäisen A-maaottelunsa hän pelasi Unkaria vastaan toukokuussa 2006. Walcott ei kuitenkaan pelannut saman vuoden MM- kisoissa yhtään ottelua. Ensimmäiset maaottelumaalinsa hän viimeisteli tehtyään hattutempun Kroatiaa vastaan MM-karsintaottelussa syyskuussa 2008. Walcott pelasi Englannin kaikissa neljässä ottelussa EM-kilpailuissa 2012 ja teki maalin Ruotsia vastaan. Kaikkiaan hän on pelannut 47 maaottelua ja tehnyt niissä kahdeksan maalia. == Lähteet == * * === Viitteet === == Aiheesta muualla == Luokka:Englantilaiset jalkapalloilijat Luokka:Vuonna 1989 syntyneet Luokka:Elävät henkilöt
Black Bart

Black Bart voi viitata seuraaviin asioihin: * merirosvo Bartholomew Robertsin alias. * lainsuojaton Charles Bollesin alias. * Black Bart, vuoden 1948 elokuva Charles Bollesin elämästä.
Kallion IV hallitus

Kallion IV hallitus oli Suomen tasavallan 21. hallitus, joka toimi 157 päivän ajan 7. lokakuuta 1936 – 12. maaliskuuta 1937. Se oli porvarillinen vähemmistöhallitus, jonka muodostivat aluksi Maalaisliitto ja kaksi Edistyspuolueen ministeriä. Hallituksessa oli mukana myös kaksi kokoomuslaista ammattiministeriä, Arvi Oksala ja Yrjö Puhakka. Tuleva presidentti Urho Kekkonen toimi ensimmäistä kertaa ministerinä tässä hallituksessa. Kivimäen hallituksen saatua eduskunnalta epäluottamuslauseen alettiin kaavailla sen seuraajaksi Maalaisliiton ja SDP:n muodostamaa punamultahallitusta Ruotsin esikuvan mukaan. Presidentti P. E. Svinhufvud kieltäytyi kuitenkin edelleen johdonmukaisesti hyväksymästä ”jumalattomia marxilaisia” hallitukseen.Heikki Eskelinen: Itsenäisyytemme vuosikymmenet 1917–66, s. 108. Helsinki: Yhtyneet Kuvalehdet, 1966. Hallitusratkaisun vuoksi sosialidemokraatit tunsivat joutuneensa syrjityiksi ja kohdelluiksi toisen luokan kansalaisina, ja niinpä he asettivat päätavoitteekseen Svinhufvudin uudelleenvalinnan estämisen tulevassa presidentinvaalissa. Jukka Tarkka ja Allan Tiitta: Itsenäinen Suomi: seitsemän vuosikymmentä kansakunnan elämästä, s. 104. Helsinki: Otava, 1987. Ulkoministeriksi tuli paluun politiikkaan tehnyt Edistyspuolueen Rudolf Holsti, jonka valinta ei ollut sen enempää Svinhufvudin kuin marsalkka Mannerheiminkaan mieleen. Svinhufvud piti Holstia liian saksalaisvastaisena, kun taas Mannerheim ei hyväksynyt hänen Kansainliittoon ja länsimaihin tukeutuvaa linjaansa. Holsti pyrki parantamaan Suomen suhteita Neuvostoliittoon ja niinpä hän teki virallisen vierailun Moskovaan helmikuussa 1937. Vierailun anti jäi kuitenkin laihaksi ja lisäksi kotimaan poliittinen äärioikeisto paheksui matkaa voimakkaasti. Kallion hallitus käsitettiin jo heti alussa yleisesti toimitusministeristöksi, jonka valtakausi päättyisi presidentinvaaliin. == Kokoonpano == Ministeri Tehtävissä Puolue Pääministeri Kyösti Kallio 7.10.1936–15.2.1937 Maalaisliitto Vt. pääministeri Rudolf Holsti 17.2.1937–12.3.1937 Edistyspuolue Ulkoasiainministeri Rudolf Holsti 7.10.1936–12.3.1937 Edistyspuolue Oikeusministeri Urho Kekkonen 7.10.1936–12.3.1937 Maalaisliitto Sisäasiainministeri Yrjö Puhakka 7.10.1936–12.3.1937 amm. Apulaissisäasiainministeri Urho Kekkonen 9.10.1936–12.3.1937 Maalaisliitto Puolustusministeri Arvi Oksala 7.10.1936–12.3.1937 amm. Valtiovarainministeri Juho Niukkanen 7.10.1936–12.3.1937 Maalaisliitto Opetusministeri Antti Kukkonen 7.10.1936–12.3.1937 Maalaisliitto Maatalousministeri Pekka Heikkinen 7.10.1936–12.3.1937 Maalaisliitto Apulaismaatalousministeri Viljami Kalliokoski 7.10.1936–12.3.1937 Maalaisliitto Kulkulaitosten ja yleisten töiden ministeri Jalo Lahdensuo 7.10.1936–12.3.1937 Maalaisliitto Kulkulaitosten ja yleisten töiden apulaisministeri Vihtori Vesterinen 7.10.1936–12.3.1937 Maalaisliitto Kauppa- ja teollisuusministeri Kalle Kauppi 7.10.1936–12.3.1937 Edistyspuolue Sosiaaliministeri Toivo Janhonen 7.10.1936–12.3.1937 Maalaisliitto == Lähteet == Luokka:Kyösti Kallio Luokka:Suomen hallitukset